Layizgu laku Chiuta lakukwaskana ndi charu chapasi (20-22)
8 Kweni Chiuta wangukumbuka Nowa, nyama zosi zamudondu ndipuso nyama zakuŵeta zo wenga nazu muchombu.*+ Chiuta wanguputisa mphepu pacharu chapasi, ndipu maji ngangwamba kuphwa.2 Akasupi a maji ngandimba ndipuso mageti nga kuchanya ngangujalika, ndipu vuwa yinguleka kuwa.+3 Pavuli paki, maji ngangwamba kuphwa kamanakamana pacharu chapasi. Mazuŵa 150 ngati ngajumphapu, maji nganguphwaku.4 Mu mwezi wa 7, pa zuŵa la 17 la mwezi wo, chombu chingukocheza pamapiri nga Ararati.5 Ndipu maji ngaphwanga kamanakamana mpaka mu mwezi wa 10. Mu mwezi wa 10, pa zuŵa lakwamba la mwezi wo, pachanya pa mapiri panguwoneka.+6 Sonu pati pajumpha mazuŵa 40, Nowa wangujula windu+ la chombu lo wangupanga7 ndipu wangutuma chaholi kubwalu; chaholi yo waphululukanga ŵaka kubwalu ndi kuweku mpaka po maji nganguphwiya pacharu chapasi.8 Pavuli paki, Nowa wangutuma njiŵa kubwalu kuti waziŵi asani maji ngaphwa pacharu chapasi.9 Njiŵa yo, yingusaniya malu ngengosi cha ngakuti yibotepu,* mwaviyo yinguwere kwaku Nowa muchombu chifukwa chakuti pacharu chosi chapasi penga peche maji.+ Iyu wangutuzgiya janja laki kubwalu ndipu wangusereza njiŵa yo muchombu.10 Nowa wangulindizga kwa mazuŵa nganyaki 7, ndipu wangutuma so njiŵa kubwalu kwa chombu.11 Chakumazulu, njiŵa yo yati yawere kwaku iyu, Nowa wanguwona kuti kumulomu kwaki kwe jani liŵisi la chimiti cha maolivi lakuti lapontholeka pambula kuswera. Mwaviyo, Nowa wanguziŵa kuti maji ngaphwa pacharu chapasi.+12 Kweni wangulindizga mbwenu kwa mazuŵa nganyaki 7. Pavuli paki, wanguyituma so njiŵa yeniyiya, kweni yinguweriyaku so cha kwaku iyu.13 Sonu mu chaka cha 601+ cha umoyu waku Nowa, mu mwezi wakwamba, pa zuŵa lakwamba la mwezi wo, maji nganguphwa pacharu chapasi. Nowa wangutuzgapu chibenekeleru pachanya pa chombu, ndipu wanguwona kuti charu chayamba kumira.14 Mu mwezi wachiŵi, pa zuŵa la 27 la mwezi wo, charu chapasi chingumiriya limu.15 Sonu Chiuta wangukambiya Nowa kuti:16 “Tuwamu muchombu, yiwi, muwolu waku, ŵana ŵaku anthulumi ndi akumwana ŵaku.+17 Utuwi limoza ndi chamoyu cha mtundu wewosi,+ vamoyu vakuphululuka va mtundu wewosi, nyama, ndipuso vosi vakukwaŵa pacharu chapasi, kuti vije vinandi pacharu chapasi, vibalani ndipuso viyandani pacharu chapasi.”+18 Mwaviyo, Nowa wangutuwa muchombu limoza ndi ŵana ŵaki anthulumi,+ muwolu waki ndi akumwana ŵaki.19 Chamoyu chechosi, nyama yeyosi yakukwaŵa, chamoyu chechosi chakuphululuka, ndipuso chinthu chechosi cho chitenda pacharu chapasi, vingutuwa muchombu mwakukoliyana ndi mitundu yaki.+20 Pavuli paki, Nowa wanguzenge Yehova guŵa la sembi,+ ndipu wanguto zinyaki mwa nyama zosi zambula kufipiskika kweniso vinyaki mwa vamoyu vosi vakuphululuka vambula kufipiskika+ ndipu wangupereka sembi zakupiriza paguŵa la sembi.+21 Ndipu Yehova wangwamba kuvwa kafungu kamampha.* Mwaviyo, Yehova wangukamba mumtima mwaki kuti: “Ndichitembengi so cha charu+ chifukwa cha munthu, pakuti maŵanaŵanu nga mtima wa munthu ngaheni kutuliya pa unamana waki;+ ndipu ndazamubaya so cha chamoyu chechosi nge mo ndachitiya.+22 Kwamba sonu, pacharu chapasi palekengi cha kuŵa nyengu yakupanda mbewu ndi kuvuna. Kuzizira ndipuso kotcha, chihanya ndipuso chipwepwi, msana ndipuso usiku vimalengi cha.”+
tum_Latn tum_Latn